pythainlp/thai_wikipedia_clean_20230101 huggingface dataset:
เพลงนี้ออกจำหน่ายในวันที่ 31 ตุลาคม พ.ศ. 2552 และมิวสิกวิดีโอเพลงนี้ได้เผยแพร่ในยูทูบวันที่ 31 ตุลาคม พ.ศ. 2552 หลังจากงานแต่งงานของเพื่อนคนหนึ่ง ทางช่องTinNAmou ในยูทูบ และต่อมาได้เกิดวงวัชราวลีขึ้น เนื้อหาของเพลงเกี่ยวกับความรัก ที่สวยงามของชายหญิงคู่หนึ่ง ที่ตัดสินใจจะใช้ชีวิตร่วมกัน
เพลง "ลูกอม" ได้ติดอันดับชาร์ทเพลงอันดับที่ 42 ใน 100 ของโลกใน Youtube ในปี พ.ศ. 2555
สนามกีฬาโอลิมปิกพย็องชัง
สนามกีฬาแห่งอุทยานโอลิมปิกพย็องชัง  ตั้งอยู่ที่เมืองพย็องชัง จังหวัดคังว็อน ประเทศเกาหลีใต้ ใช้เป็นสถานที่จัดพิธีการใน โอลิมปิกฤดูหนาว 2018 และพาราลิมปิกฤดูหนาว 2018 โดยจะรื้อถอนหลังการจัดการแข่งขันพาราลิมปิกเสร็จสิ้น
วายจีเอนเตอร์เทนเมนต์
บริษัทวายจีเอนเตอร์เทนเมนต์  เป็นบริษัทอุตสาหกรรมบันเทิงจากเกาหลีใต้ ก่อตั้งขึ้นใน ค.ศ. 1996 โดยยัง ฮย็อน-ซ็อก บริษัทดำเนินธุรกิจเป็นค่ายเพลง, ตัวแทนนักแสดง, ผลิตเพลง, การจัดงานอีเวนต์/คอนเสิร์ต และตัวแทนนักแต่งเพลง บริษัทยังมีธุรกิจในเครืออีกหลายบริษัท รวมถึงบริษัทจัดจำหน่ายและผลิตสินค้า, เสื้อผ้า, กอล์ฟ และแบรนด์เครื่องสำอาง
ศิลปินภายใต้สังกัดในปัจจุบันได้แก่ เชคส์กีส์, บิกแบง, อักมิว, วินเนอร์, ไอคอน , แบล็กพิงก์ และเทรเชอร์ ตลอดจนนักแสดงชายและหญิงอย่าง คัง ดง-ว็อน, ชเว จี-อู, ชา ซึง-ว็อน, อี ซ็อง-คย็อง, จินคย็อง และยู อิน-นา รวมถึงช็อน โซ-มี และคว็อน ฮย็อน-บิน ภายใต้สังกัด​เดอะแบล็กเลเบิลและวายจีเอกซ์ซึ่งเป็นบริษัทในเครือของวายจีเอนเตอร์เทนเมนต์
1996–2005: รากฐานของดนตรีฮิปฮอป, ความนิยมในช่วงเริ่มต้น และเคป็อปยุคแรก.
ในเดือนมีนาคม ค.ศ. 1996 ยัง ฮย็อน-ซ็อก อดีตสมาชิกของวงดนตรีเคป็อปยุคแรก ซอแทจีแอนด์บอยส์ ได้ก่อตั้งวายจีเอนเตอร์เทนเมนต์ร่วมกับน้องชายของเขา ยัง มิน-ซ็อก ศิลปินคนแรกของบริษัทคือ วงดนตรีทรีโอแนวฮิปฮอป คีปซิกซ์ แต่การเปิดตัวของพวกเขาประสบความล้มเหลวกับผลตอบรับ ยังจึงหันไปผลักดันที่ศิลปินคู่ จีนูฌอน และใน ค.ศ. 1998 บริษัทได้เปิดตัววันไทม์ (1TYM) ทั้งสองวงเป็นศิลปินที่ประสบความสำเร็จที่ยังให้เครดิตในการนำวายจีและแนวฮิปฮอปไปสู่กลุ่มผู้ฟังกระแสหลักของดนตรีเกาหลี
ใน ค.ศ. 1999 ศิลปินของวายจีออกอัลบั้มร่วมกันภายใต้ชื่อ วายจีแฟมีลี ตามมาด้วยการออกจำหน่ายของศิลปินอย่าง เพร์รี, สวี.ที, บิกมามา, เล็กซี, กัมมี และฮวีซ็อง และยังได้ก่อตั้ง "วายจีอันเดอร์กราวด์" ซึ่งประกอบด้วย 45อาร์พีเอ็ม และสโทนีสกังก์ ใน ค.ศ. 2001 อัลบัมวายจีแฟมีลีชุดที่สองออกจำหน่าย ท่ามกลางผู้คนจำนวนมากยังมี จี-ดรากอน ซึ่งในขณะนั้นอายุ 13 ปี เป็นศิลปินฝึกหัดของบริษัท
บริษัทประสบความสำเร็จทั้งในเกาหลีและญี่ปุ่นด้วยนักร้อง "ไอดอล" คนแรก เซเวน ใน ค.ศ. 2003 ซึ่งเป็นศิลปินคนแรกของบริษัทที่พยายามก้าวข้ามไปสู่วงการเพลงของสหรัฐ แม้ว่าการเปิดตัวของเขาจะประสบความล้มเหลวก็ตาม
2006–2011: ก้าวเข้าสู่กระแสหลัก.
หลังประสบความสำเร็จกับเซเวน วายจีได้ก่อตั้งวงไอดอลครั้งแรกชื่อ บิกแบง ใน ค.ศ. 2006 แม้ว่าผลตอบรับเริ่มแรกจะไม่ดีมากนัก ทว่า ปีถัดมา วงก็สามารถก้าวเข้าสู่กระแสหลักและได้รับความนิยมอย่างต่อเนื่อง ซึ่งในเวลาต่อมาพวกเขากลายเป็นหนึ่งในบอยแบนด์ที่ยิ่งใหญ่และทำเงินมากที่สุดในโลก ตามมาด้วย ทูเอนีวัน เกิร์ลกรุปวงแรกที่ประสบความสำเร็จของวายจีใน ค.ศ. 2009 ก่อนที่จะแยกทางกันใน ค.ศ. 2016 ถือเป็นหนึ่งในเกิร์ลกรุปที่ประสบความสำเร็จและมีชื่อเสียงอย่างกว้างขวางในเกาหลีใต้ ทั้งสองวงประสบความสำเร็จทางอาชีพในญี่ปุ่นเช่นเดียวกับเซเวน
ใน ค.ศ. 2010 วายจีทำการย้ายไปยังอาคารใหม่ ขณะที่สำนักงานเก่ากลายเป็นสถานที่ฝึกอบรม ในปีเดียวกัน บริษัทประสบความล้มเหลวในการจดทะเบียนกับตลาดหลักทรัพย์ ถูกต้องสงสัยเนื่องจากบริษัทมีกลุ่มดนตรีที่เคลื่อนไหวน้อยและกระแสเงินสดไม่คงที่ แม้จะมีรายได้เพิ่มขึ้นใน ค.ศ. 2009 ก็ตาม ในปีนั้นเอง ไซได้เซ็นสัญญาเป็นศิลปินในสังกัด
2012–2016: การยอมรับในระดับนานาชาติและการขยายธุรกิจ.
ใน ค.ศ. 2012 วายจีเป็นที่ยอมรับในระดับนานาชาติเมื่อ "คังนัมสไตล์" ของไซ ได้รับความนิยมทั่วโลกในฐานะไวรอลวิดีโอ เมื่อวันที่ 21 สิงหาคม เพลงขึ้นอันดับที่หนึ่งบนชาร์ตไอทูนส์มิวสิกวิดีโอ ถือเป็นครั้งแรกของศิลปินเกาหลีใต้ที่ทำได้ วันที่ 24 พฤศจิกายน "คังนัมสไตล์" กลายเป็นวิดีโอที่มียอดผู้ชมมากที่สุดในประวัติศาสตร์ยูทูบ และเป็นวิดีโอแรกที่มียอดผู้ชมมากกว่าหนึ่งพันล้านครั้ง รวมถึงได้รับเครดิตว่าเป็นสาเหตุหลักที่ทำให้หุ้นของวายจีเพิ่มขึ้นมากกว่าร้อยละ 60% ค่ายเพลงยังได้จัดทำรายงานประจำปีฉบับแรกใน ค.ศ. 2012 ด้วยผลกำไรมากกว่า 50% หลังจากเผยแพร่สู่สาธารณะบนคอสแด็ก (KOSDAQ) เมื่อปีก่อน
ในปีเดียวกัน ค่ายเพลงได้เซ็นสัญญากับแร็ปเปอร์และโปรดิวเซอร์ ทาโบล หัวหน้าวงดนตรีฮิปฮอปอย่าง อีพิกไฮ ซึ่งหวนกลับเข้าวงการอีกครั้งหนึ่ง หลังว่างเว้นจากวงการเพลงสองปีใน ในเดือนกรกฎาคม ค.ศ. 2012 สมาชิกทั้งหมดของอีพิกไฮได้เซ็นสัญญากับค่ายเพลงเป็นระยะเวลา 7 ปี และสิ้นสุดลงในเดือนตุลาคม ค.ศ. 2018
การมีส่วนร่วมมากขึ้นของยัง ฮย็อน-ซ็อก ในรายการแข่งขันทางโทรทัศน์นำไปสู่การลงนามบันทึกข้อตกลงกับผู้เข้าแข่งขันหลายคน เริ่มด้วยอี ฮา-อี รองชนะเลิศฤดูกาลแรกของ "เคป็อปสตาร์" ส่วนผู้เข้าร่วมคนอื่น ๆ จะได้รับการลงนามในฐานะสมาชิกที่มีศักยภาพเป็นวงบอยแบนด์ในอนาคต ผู้ชนะเลิศทั้งสอง กลุ่มนักร้องคู่ อักมิว และรองชนะเลิศ บัง เย-ดัม ได้เซ็นสัญญาภายใต้สังกัด นอกจากนั้น วายจียังได้เปิดตัวรายการเรียลลิตี "วิน: ฮูอิสเน็กซ์" โดยมีศิลปินฝึกหัดชายทั้งสองทีมแข่งขันกันเพื่อเปิดตัวในฐานะบอยแบนด์วงต่อไปของบริษัท บทสรุปของรายการได้แก่ การก่อตั้งของวินเนอร์ในเวลาต่อมา
ศิลปินเพลงทั้งหมดภายใต้สังกัดวายจีเอนเตอร์เทนเมนต์ถูกรวมอยู่ในวายจีแฟมีลี (YG Family) ขณะที่นักแสดงถูกรวมอยู่ในวายจีสเตจ (YG Stage)
กลุ่มคู่
โปรดิวเซอร์เพลง
ศิลปินอิสระ.
เดอะแบล็กเลเบิล
วายจีเอกซ์
สนามกีฬาโอลิมปิกชามอนี
สนามกีฬาโอลิมปิกชามอนี  เป็นสนามกีฬาขี่ม้าตั้งอยู่ที่เมืองชามอนี ประเทศฝรั่งเศส
ในปี ค.ศ. 1924 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1924 ที่ฝรั่งเศสเป็นเจ้าภาพ
เดอะโฟลตแอตมารีนาเบย์
เดอะโฟลตแอตมารีนาเบย์ (; ; ; ) เป็นสนามกีฬาขนาดใหญ่อันดับที่ 1 ของประเทศสิงคโปร์ เริ่มก่อสร้างในปี ค.ศ. 2006 แล้วเสร็จในปี ค.ศ. 2007
ในปี ค.ศ. 2010 สนามกีฬาแห่งนี้เป็นสนามกีฬาหลักของกีฬาโอลิมปิกเยาวชนฤดูร้อน 2010 ที่สิงคโปร์เป็นเจ้าภาพ
จักรพรรดิเหลียงอู่
พระเจ้าเหลียงอู่ (梁武帝; 464–12 มิถุนายน 549) หรือ เซียวเหยี่ยน (萧衍) ปฐมจักรพรรดิแห่งราชวงศ์เหลียงครองราชสมบัติระหว่าง ค.ศ. 502–549 นับเป็นช่วงเวลาที่มีเสถียรภาพที่สุดในยุคราชวงศ์หนานเป่ย หรือราชวงศ์เหนือใต้ พระองค์สนับสนุนการศึกษาของบัณฑิตลัทธิขงจื๊อ แต่ก็ทรงศรัทธาในพระพุทธศาสนาอย่างยิ่ง
องค์เซียวเหยี่ยน ประสูติเมื่อปี ค.ศ. 464 เป็นบุตรของ เซียวซุ่นจือ(蕭順之) ซึ่งอ้างว่ามีบรรพชนสืบทอดสกุลมาจากเซียวเหอ(蕭何) ขุนนางผู้ยิ่งใหญ่สมัยราชวงศ์ฮั่น เซียวเหยี่ยน ทรงมีความสามารถเฉลียวฉลาดแต่ยังเยาว์วัย แรกเริ่มรับราชการเป็นขุนพลช่วยทัพขององค์ชายปาหลิง เซียวจื่อหลุน (蕭子倫) พระโอรสของจักรพรรดิฉีอู่ แห่งราชวงศ์ฉีใต้ ต่อมาก็รับตำแหน่งขุนนางในสังกัดมหาเสนาบดี หวังเจี้ยน (王儉) หวังเจี้ยนเคยออกปากชมว่า "คุณชายเซียวจะต้องได้รับตำแหน่งซื่อจงก่อนอายุ 30 ปี และมีชื่อเสียงเป็นที่เลื่อลื่อในตอนอายุ 30 ปี" ในตอนนั้นเซียวเหยียนเป็นหนึ่งในคุณชายทั้งแปดที่มีความสามารถโดดเด่นด้านบทกวี จึงได้รับความสนิทสนมจาองค์ชายจิงหลิง เซียวจื่อเหลียง (蕭子良), ฟ่านหยุน, เซียวเฉิน (蕭琛), เหรินฟาง (任昉), หวังหรง (王融), เซี่ยเตียว (謝朓), เสินเยว่ และ ลู่จุ่ย (陸倕) (กลุ่มสหายทั้งแปด). เมื่อบิดาของเขา เซียวซุนจืน เสียชีวิตในปี ค.ศ. 490 เซียวเหยียนก็ลาออกจากตำแหน่งหายจากราชสำนักไป และกลับมารับตำแหน่งเจ้าหน้าที่ เซียวจื่อเหลียง ในปีค.ศ. 493 แต่ไม่ได้ร่วมแผนการของหวังหรง ที่ทำรัฐประหารเพื่อช่วยให้เซียวจื่อเหลียงได้ขึ้นครองราชย์ ในขณะที่จักรพรรดิฉีอู่ประชวร องค์ชายรัชทายาทออกว่าราชการแทน และต่อมาบัลลังก์ก็ตกเป็นของ เซียวเจ้าเย่ (萧昭业) หลานของจักรพรรดิฉีอู่ ต่อมามหาเสนาบดีเซียวหลวนก็เชิญเซียวเหยียนมาเป็นขุนนางฝ่ายตน เมื่อเซียวหลวน โค่นเซียวเจ้าเย่ลงจากบัลลังก์ ก็ให้เซียวเหยียนเป็นแม่ทัพคุมเมืองซั่วหยาง (壽陽, ปัจจุบันคือ เมืองลู่อัน, อันฮุ่ย) เมื่อเซียวหลวนชิงบัลลังค์ได้ก็ขึ้นเป็นจักรพรรดิฉีหมิง (齊明帝) (บ้างก็ใช้คำว่า 南齊 หนานฉี หรือ ฉีใต้) เซียวเหยียนก็ถูกแต่ตั้งเป็นคหบดีเจ้าเมืองเจี้ยนหยาง ในปีค.ศ.495 เว่ยเหนือรุกราน เซียวเหยียนเป็นแนวหน้าต่อสู่กับกองทัพเว่ยเหนือแล้วขัดคำสั่งหวังกวงจื่อ(王廣之) ปีต่อมาจักรพรรดิฉีหมิงระแวงว่า แม่ทัพเซียวเฉิน (蕭諶) กบฎจึงสั่งกำจัดทิ้ง และส่งเซียวเหยียนไปจับกุมและกำจัด เซียวต้าน (蕭誕) เจ้าเมืองซือโจว(蕭誕) น้องชายเซียวเฉิน
ปีค.ศ.497 ราชวงศ์เว่ยเหนือมาโจมตีอีกครั้ง เซียวเหยียนเป็นหนึ่งในแม่ทัพที่จักรพรรดิฉีหมิงส่งมาที่ค่ายทหารเมืองหยงโจว (雍州, ปัจจจบันอยู่ทางตะวันตกเฉียงใต้ของเหอหนาน และ ตะวันตกเฉียงเหนือของ หูเป่ย) เซียวเหยียนและผู้บัญชาการทัพ ซุยฮุ่ยจิ่ง (崔慧景) พ่ายแพ่ต่อกองทัพเว่ยเหนือ ในปีค.ศ.498 เซียวเหยียนถูกแต่งตั้งเป็นเจ้าเมืองหยงโจว ปกป้องเมืองหยงโจว และเมืองเซียงหยาง (襄陽, ปัจจุบันคือเมืองเซียงฝาง, หูเป่ย) ต่อมาหลังจากจักรพรรดิฉีหมิงสิ้นพระชนม์ เซียวเป่าจวน (蕭寶卷) สืบราชบัลลังก์ ชื่อฮุ่ย ภรรยาของเซียวเหยียนเสียชีวิตที่เมืองเซียงหยางในปีค.ศ.499 เซียวเหยียนไม่ได้รับผู้อื่นเป็นภรรยา แม้ว่าต่อมาจะมีสนมมากมายก็ตาม
ต่อมาก็เกิดสงครามกลางเมือง เซียวเป่าจวนขึ้นเป็นจักรพรรดิฉีใต้ ด้วยวัย 15 พรรษา ในปี ค.ศ.498 ในชั่วแรกอำนาจของเซียวเป่าจวนถูกสั่นคลอนโดยพวกขุนนางผู้ใหญ่ที่บิดาของพระองค์จักรพรรดิฉีหมิงทิ้งไว้ รวมถึงหลานของอดีตจักรพรรดิ เจียงซือ (江祀), เจียงหยู (江祐), หลิวซวน (劉暄) ลุงของเซียวเป่าจวน, เซียวเหยากวง (蕭遙光) องค์ชายซืออัน ลูกพี่ลูกน้องของเซียวเป่าจวน, ซูเสี้ยวซือ(徐孝嗣) ขุนนางผู้ใหญ่ และ แม่ทัพเซียวถานจื่อ(蕭坦之) ขุนนางทั้งหกคนทำให้เกิดเหตุการณ์สำคัญและทำให้จักรพรรดิหนุ่มโกรธกริ้ว เมื่อเซียวเหยียนได้ยินว่าจักรพรรดิหนุ่มทั้งโหดเหี้ยมและไม่เอาไหน เซียวเหยียนจีงแอบวางแผนเข้าปราบจลาจลจากเมืองหยงโจว แต่เขาไม่สามารถชักชวนเซียวอี้ พี่ชายที่เป็นเจ้าเมืองอิงโจว (郢州, อยู่ทางตะวันออกของ หูเป่ย) ให้มาร่วมกันได้
เป็นแม่ทัพเมืองหงโจว ราชวงศ์ฉีเกิดเข่นฆ่ากันเอง เซียวเหยียนจึงนำกำลังเข้ามายุติจลาจล จบราชวงศ์ฉีใต้ สถาปนาราชวงศ์เหลียง แต่ตั้งตนขึ้นเป็นจักรพรรดิเหลียงอู่
ในช่วงแรกนั้น นับเป็นยุคทองของราชวงศ์เหลียง พระองค์รับฟังความเห็นของบรรดาอำมาตย์ ประหยัดมัธยัสถ์ ส่งเสริมการศึกษา สร้างสาธารณูปโภคเป็นรากฐานของอาณาจักร แต่ขณะเดียวกันก็พร้อมรับการรุกรานของอาณาจักรอื่นๆ และในเวลาต่อมายังทรงนำทัพบุกโจมตีอาณาจักรเป่ยเว่ย จนมีอิทธิพลเหนืออาณาจักรนี้
อย่างไรก็ตาม ในปลายรัชกาลทรงสนพระทัยในกิจการอื่นๆมากเกินไป ละเลยราชกิจ ทำให้บ้านเมืองเกิดความปั่นป่วน จนขุนพลโหวจิ่ง(侯景) ก่อกบฏ ยพทักเข้ายึดนครหลวง แล้วจับพระองค์คุมขังไว้จนสวรรคต นักประวัติศาสตร์บางคนระบุว่า โหวจิ่งคุมขังพระองค์จนอดพระกระยาหาร สวรรคตในที่สุด เมื่อปี 549 พระชนมายุ 85 พรรษา
ขุนพลโหวจิ่ง ผู้นี้เดิมที่ขอลี้ภัยทางการเมืองจากเว่ยตะวันออกมาพึ่งอาณาจักรเหลียง ต่อมาเว่ยตะวันออกก็เสอข้อต่อรองราชสำนักเหลียง ราชสำนักจึงมีแผนจะส่งโหวจิ่งกลับวุ่ยตะวันออก โหวจิ่งจึงก่อกบฎร่วมกับ โอรสของฮ่องเต้เหลียงอู่ และ หลานชายองพระองค์ เซียวเจิ้งเต๋อ(蕭正德) บุตรชายอ๋องหกเซียวหวัง (萧宏) โหวจิ่งยกทัพล้อมเมืองหลวงเจี้ยนคัง（建康）นาน 300 กว่าวัน ฮ่องเต้เหลียงอู่ถูกจับตัวกักบริเวณและลดอาหารเหลือเพียงไข่ดิบ โดยให้ต้มไข่กินเอง จนสิ้นพระชนม์ โหวจิ่งเข้าควบคุมราชสำนัก กำจัดเซียวเจิ้งเต๋อ แต่งตั้งฮ่องเต้องค์ใหม่เป็นหุ่นเชิด ได้บีบบังคับเอาองค์หญิงลี่หยาง（溧陽公主）ซึ่งเป็นเชื้อพระวงศ์มาเป็นเมียจนมีลูกด้วยกันอย่างไม่เต็มใจ ระหว่างที่โหวจิ่งมีอำนาจก็ยกทัพปล้นสะดมเมืองรอบข้าง ไล่ฆ่าประชาชนเป็นว่าเล่น ประชาชนมากมายต้องอดอยากจนตาย ในที่สุดเซียวยี่ (蕭繹) โอรสองค์ที่เจ็ดของเหลียงอู่ตี้ก็ส่งหวังเซิงเปี้ยน（王僧辩）และเฉินป้าเซียน （陈霸先）และกองทัพตระกูลเฉิน（陳）เข้าสู้รบกับโหวจิ่ง จนโหวจิ่งพ่ายแพ้แตกยับพากองทัพหนี ระหว่างหนีก็ถูกลูกน้องลบสังหารตาย ในปีค.ศ. 552-554 เซียวยี่ขึ้นเป็นฮ่องเต้พระองค์ใหม่นามว่าเหลียงหยวนตี้（梁元帝）สั่งให้ตัดหัวโหวจิ่งและแขวนประจานที่เมืองเจียงหลิง（江陵）จากนั่นจึงสั่งให้ต้มทำความสะอาด แล้วให้เอาไป ลงรัก ให้สวยงามและเก็บไว้ ส่วนศพโหวจิ่งที่เมืองหลวงเจี้ยนคัง ถูกชาวบ้านเอาไปหมักเกลือทำอาหารกินระบายความแค้นจนร่างเหลือแต่กระดูก เนื้อบางส่วนถูกนำไปถวายเป็นเครื่องเสวยองค์หญิงลี่หยาง องค์หญิงจึงเสวยด้วยความแค้น ส่วนซากกระดูกก็ถูกนักเลงสุราเผาเป็นขี้เถ้าผสมเหล้าดื่ม
พระเจ้าเหลียงอู่กับพุทธศาสนา.
พระเจ้าเหลียงอู่ทรงเป็นฮ่องเต้ที่มีศรัทธาปสาทะในพระบวรพุทธศาสนามากที่สุดองค์หนึ่งของจีน ทรงรับศีลฆราวาสตลอดพระชนม์ชีพ มีพระบรมราชโองการสั่งห้ามการทำปาณาติบาต เข่นฆ่าชีสิตสัตว์สังเวยบรรพชน แม้พระองค์เองก็ยังประกอบพระราชพิธีสังเวยบูรพชนด้วยอาหารมังสวิรัต และยกเว้นโทษประหารชีวิต จนได้รับการถวายพระนามเป็น "ฮ่องเต้โพธิสัตว์"
ทั้งยังมีพระสมัญญานามว่า "พระเจ้าอโศกแห่งแผ่นดินจีน" เนื่องจากทรงปวารณาพระองค์ตามจริยาของพระเจ้าอโสกมหาราช บำรุงพระศาสนา ประกาศพระสัทธรรม และถือศีลมีเมตตาต่อสรรพสัตว์ พระองค์ทรงโปรดการปฏิบัติตามจริยาของพระเจ้าอโศก ที่ปรากฏใน อโศกาวทาน หรือ คัมภีร์อวทาน ถึงกับถวายนามให้แก่วัดแห่งหนึ่งในเมืองหนิงโป ว่า วัดพระเจ้าอโศก (วัดอายู่หวาง)
นอกจากนี้ ยังมีตำนานเล่าขานเกี่ยวกับพระราชกิจในด้านศาสนาอีกมากมาย ไม่ว่าจะเป็น การที่พระองค์ทรงผนวชเป็นพระภิกษุถึง 3 ครั้ง จนข้าราชสำนักต้องนำทรัพย์สินไปไถ่พระองค์ให้ลาผนวชมากมาย นัยว่าเป็นอุบายในการถวายพระราชทรัพย์แก่ศาสนจักร
พระองค์ยังทรงนิยมสนนทนาธรรม ศึกษาพระสูตร เล่ากันว่า ทรงพบกับพระโพธิธรรม (ตั๊กม๊อ) พระสังฆนายกองค์แรกแห่งนิกายฉาน (เซ็น) เมื่อท่านจาริกถึงเมืองจีนใหม่ๆ แต่ฮ่องเต้มิเข้าใจปริศนาธรรม จึงเมินเฉยพระเถระเจ้า กว่าจะทราบความสำคัญพระโพธิธรรมก็เดินทางไปวัดเส้าหลิน เพื่อประกาศธรรมนิกายฉานที่นั่น เรื่องราวตอนนี้ปรากฏใน สูตรของเว่ยหล่าง (六祖壇經) ของพระฮุ่ยเหนิง พระสังฆนายกองค์ที่ 6 แห่งนิกายฉาน ความว่า
"วันหนึ่งเมื่อข้าหลวงอุ๋ยได้ถวายภัตตาหารเจแด่พระธรรมาจารย์ฮุ่ยเหนิงแล้ว ข้าหลวงอุ๋ยได้กราบเรียนถามพระธรรมาจารย์ฮุ่ยเหนิงว่า"
"หลักธรรมต่างๆ ที่พระคุณเจ้าแสดงไปแล้วนั้นเป็นหลักธรรมเดียวกันกับที่พระโพธิธรรมได้วางหลักธรรมสำคัญนี้ไว้มิใช่หรือ"
""ถูกแล้ว" พระธรรมาจารย์ฮุ่ยเหนิงตอบ"
"แต่กระผมได้สดับมาว่า เมื่อพระโพธิธรรมได้พบปะและสนทนากันเป็นครั้งแรกกับฮ่องเต้ เหลียงอู่ จึงถามพระโพธิธรรมว่าพระองค์จักได้รับกุศลอะไรบ้างจากการที่พระองค์ได้ก่อสร้างพระวิหารการอนุญาตให้คนบวช การโปรยทาน การถวายภัตตาหารเจแด่พระภิกษุสงฆ์ ในครั้งนั้นพระสังฆปริณายกโพธิธรรมถวายพระพรว่า"
"การกระทำเช่นนั้น ไม่เป็นทางนำมาซึ่งกุศลแต่อย่างใดเลย บรรดาข้าพเจ้าไม่เข้าใจว่า เหตุไฉนพระโพธิธรรมจึงตอบดังนั้น"
"พระธรรมาจารย์ฮุ่ยเหนิงตอบว่า"
"ถูกแล้วการกระทำเช่นนั้นไม่เป็นทางนำมาซึ่งกุศลแต่อย่างใดเลย ขออย่าได้มีความสงสัยในคำตอบนี้ของพระโพธิธรรมเลย พระเจ้าเหลียงอู่เองต่างหากที่มีความเข้าใจผิดและพระองค์ไม่ได้ททรงทราบถึงคำสอนอันถูกต้องตามแบบแผนการกระทำ เช่น การสร้างวิหาร การอนุญาตให้คนบวช การโปรยทาน การถวายภัตตาหารเจ จะนำมาให้ได้ก็แต่เพียงความปิติอิ่มใจต่างๆ เท่านั้น จึงไม่ถือว่าเป็นกุศล กุศลมีได้ก็แต่ในธรรมกายซึ่งไม่มีสิ่งใดเกี่ยวข้องกับการทำเพื่อความปิติอิ่มใจเลย"
"คำกล่าวของพระธรรมมาจารย์ฮุ่ยเหนิง ได้ยืนยันให้เห็นความจริงว่า คำกล่าวของพระโพธิธรรมเมื่อครั้งกระนั้นถูกต้องเพียงแต่มิได้อธิบายหรือมีโอกาสชี้แจงแสดงเหตุผลให้พระเจ้าเหลียงอู่สดับได้เพราะเพียงได้ยินคำกล่าว่า ไม่เป็นบุญกุศลโทสะจริตก็ครอบงำพระหฤทัยจึงขับไล่พระโพธิธรรมออกไปจากพระราชวัง"
"ดังนั้นถ้าพิจารณาประวัติความเป็นมาของพระเจ้าเหลียงอู่เต้ย่อมประจักษ์ถึงสัจธรรมแห่งการทำบุญว่ามิใช่หนทางแห่งการพ้นไปจากการเวียยนเกิด-ตาย เลย แต่กลับกลายเป็นการเวียนเกิดมารับผลบุญของตนเองไม่มีที่สิ้นสุด""
บทพระนิพนธ์ขอขมากรรม.
พระเจ้าเหลียงอู่ ยังทรงพระราชนิพนธ์บทสวดขอขมากรรม เหลียงหวงเป่าชั่น (梁皇寶懺) ซึ่งจะใช้สวดในงานพิธีสวดอุทิศส่วนกุศล แด่ผู้ล่วงลับ และสัมพเวสี ซึ่งจะจัดขึ้นในวันสารทจีน ซึ่งเป็นวันที่ประตูนรกเปิดให้วิญญาณทั้งหลายมารับกุศลผลบุญได้
ตำนานเล่าว่า พระมเหสีจีฮุย (郗徽) ของพระเจ้าเหลียงอู่ ทรงมีอุปนิสัยริษยาอาฆาตแค้น เมื่อสิ้นพระชนม์เมื่อพระชันษา 30 ปี ก็เกิดใหม่กลายเป็นอสรพิษใหญ่ตามผลกรรมที่ถูกโทสะครอบงำนั้น ต่อมาพระนางไปแจ้งเหตุแก่พระสวามีในพระสุบิน ครั้งฮ่องแต้ทรงทราบจึงทรงปรึกษากับพระเถระเป่าจื้อ (寶誌)พระเถระจึงเชิญพระสงฆ์ผู้มีคุณวิเศษมา แล้วร่วมกับองค์ฮ่องเต้ รจนาบทสวดขอขมากรรมเหลียงหวงเป่าชั่นจำนวน 10 บทขึ้น
หลังจากประกอบพิธีสวดบทขอขมากรรม แล้วพระมเหสีทรงปรากฏในพระสุบินอีกครั้ง แจ้งแก่พระองค์ว่าบัดนี้พระนางได้ไปบังเกิดในสุขคติภพแล้ว จึงขอบขอบพระทัยยิ่งในพระกรุณา
ทุกวันนี้ พระอารามจีนนิกายก็ยังสวดบทขอขมากรรม เหลียงหวงเป่าชั่น กันอยุ่ในวันสารทจีน และวันเช็งเม้ง
จักรพรรดิเหลียงอู่ตี้
คิมจุนมยอน
เดอะโฟลทแอทมารีนาเบ
สนามกีฬาโอลิมปิกชาโมนิกซ์
อุทยานโอลิมปิกแห่งฮึงกยี
สนามกีฬาโอลิมปิกอีฟ-ดู-มังนัวร์
สนามกีฬาไวท์ซิตี้
ลานน้ำแข็งโอลิมปิกเซนต์มอริตซ์
เฝิง เช่าเฟิง
หรือ วิลเลียม เฝิง (William Feng) เป็นนักแสดงที่มีชื่อเสียงจากเรื่อง "White Vengeance" และ"Prince of Lan Ling"
การประชุมผู้บัญชาการทหารเรืออาเซียน
ASEAN Navy Chiefs' Meeting
ASEAN Navy Chiefs Meeting
ANCM
ASEAN Navy Interaction
เอฟเอคอมมิวนิตีชีลด์ 2014
การแข่งขันฟุตบอล เอฟเอคอมมิวนิตีชีลด์ 2014 จัดแข่งขันมาเป็นครั้งที่ 92 ของ เอฟเอคอมมิวนิตีชีลด์, เป็นการแข่งขันฟุตบอลประจำปีในการต่อกรของทีมแชมป์พรีเมียร์ลีก และทีมแชมป์เอฟเอคัพ ครั้งนี้ถูกจัดขึ้นที่สนามกีฬาเวมบลีย์ ในกรุงลอนดอน เมื่อวันที่ 10 สิงหาคม ค.ศ. 2014 โดยเป็นการพบกันระหว่างแมนเชสเตอร์ซิตี แชมป์พรีเมียร์ลีก ฤดูกาล 2013–14 และ อาร์เซนอล ที่เอาชนะฮัลล์ซิตี ในช่วงต่อเวลาพิเศษในเอฟเอคัพ รอบชิงชนะเลิศ 2014
ครั้งนี้เป็นการลงสนามคอมมิวนิตีชีลด์นับเป็นครั้งที่ 10 ของแมนเชสเตอร์ซิตีส่วนครั้งที่ 20 เป็นของอาร์เซนอล ครั้งเดียวที่ทั้งสองทีมเคยโคจรมาพบกันก่อนหน้านี้อยู่ในปี ค.ศ. 1934 ซึ่งอาร์เซนอลชนะไปได้ 4–0
สโมสรฟุตบอลแอร์ฟอร์ซ เอวิเอ
สนามกีฬาเอซิมเฟอร์ฮาทอวิค
สนามกีฬาโอลิมปิกฟิชท์
โรงละครแห่งพิธีการ
สนามกีฬาโอลิมปิก (เกรโนเบล)
ชิโฮะ โยชิมูระ
ชิโฮะ โยชิมูระ (; ; 13 ธันวาคม ค.ศ. 1989 – ) เป็นนักกีฬาวอลเลย์บอลหญิงชาวญี่ปุ่น เธอมีชื่อเล่นคือ ชิโฮะ ซึ่งเล่นให้แก่ทีมอาเงโอะเมดิกส์ ในการแข่งขันวี.พรีเมียร์ลีก
เนื่องด้วยหน้าตาที่สวยใสของชิโฮะ เธอจึงเป็นที่รู้จักและได้รับความสนใจจากผู้คนจำนวนมาก
ชิโฮะ โยชิมูระ เกิดที่อิเซฮาระ จังหวัดคานางาวะ เธอเริ่มเล่นวอลเลย์บอลตั้งแต่เป็นนักเรียนระดับชั้นประถมศึกษาปีที่ 3 และเมื่อเธอเข้าศึกษาต่อที่โรงเรียนมัธยมปลายคาวาซากิ ทาจิบานะ ใน ค.ศ. 2007 เธอสามารถสร้างผลงาน ด้วยการพาทีมดังกล่าว ติดอันดับหนึ่งใน 4 ทีมยอดเยี่ยม ในการแข่งขันกีฬาวอลเลย์บอลมัธยมปลายแห่งประเทศญี่ปุ่น
ในปี ค.ศ. 2008 เธอได้เข้าร่วมทีมมหาวิทยาลัยโทไกพร้อมกับอาการิ โอมิ, คานาเมะ ยามางูจิ โดยทำหน้าที่ตำแหน่งตัวตบหัวเสา ในการแข่งขันลีกดิวิชัน 2 และในเดือนธันวาคมของปีเดียวกันนี้ ทีมของเธอได้อันดับสองในการแข่งขันวอลเลย์บอลชิงแชมป์มหาวิทยาลัยแห่งประเทศญี่ปุ่น ที่ซึ่งเธอเป็นผู้อยู่เบื้องหลังในการผลักดันทีมให้ประสบผลสำเร็จ
เดือนกรกฎาคม ค.ศ. 2011 เธอได้รับเลือกให้เป็นตัวแทนทีมชาติญี่ปุ่นในการแข่งขันวอลเลย์บอลในกีฬามหาวิทยาลัยโลกครั้งที่ 26 และในเดือนธันวาคมของปีเดียวกันนี้ เธอได้เข้าแข่งขันรายการวอลเลย์บอลชิงแชมป์มหาวิทยาลัยแห่งประเทศญี่ปุ่นอีกครั้ง โดยเธอได้รับรางวัลทำคะแนนยอดเยี่ยม
เดือนธันวาคม ค.ศ. 2011 เธอได้เข้าร่วมทีมอาเงโอะเมดิกส์ในการแข่งขันวี.ชาลเลนจ์ลีก
ในการแข่งขันวี.ชาลเลนจ์ลีก ฤดูกาล 2012/13 ทีมของเธอได้ประสบความสำเร็จโดยการครองแชมป์ได้เป็นสมัยที่ 2 รวมถึงเธอยังได้รับรางวัลนักวอลเลย์บอลหน้าใหม่ยอดเยี่ยม
ยูฟ่าซูเปอร์คัพ 2014
ยูฟ่าซูเปอร์คัพ 2014 จะเป็นการแข่งขัน ยูฟ่าซูเปอร์คัพ ครั้งที่ 39 ซึ่งจะเป็นการแข่งขันฟุตบอลประจำปีของผู้ชนะจาก ยูฟ่าแชมเปียนส์ลีก กับผู้ชนะจาก ยูฟ่ายูโรปาลีก การแข่งขันเป็นการพบกันของสองทีมจากสเปน เรอัลมาดริด และ เซบิยา, ผู้ชนะของ ยูฟ่าแชมเปียนส์ลีก ฤดูกาล 2013–14 และ ยูฟ่ายูโรปาลีก ฤดูกาล 2013–14 ตามลำดับ โดยจะลงเล่นกันที่สนาม คาร์ดิฟฟ์ซิตีสเตเดียม ใน คาร์ดิฟฟ์, ประเทศเวลส์, และจะแข่งขันกันในวันที่ 12 สิงหาคม ค.ศ. 2014
คาร์ดิฟฟ์ซิตีสเตเดียม ได้รับการประกาศให้เป็นสนามที่ใช้จัดการแข่งขันซูเปอร์คัพในการประชุมคณะกรรมการบริหารยูฟ่าเมื่อวันที่ 30 มิถุนายน ค.ศ. 2012 โดยสนามแห่งนี้ได้เปิดใช้ขึ้นเมื่อเดือนกรกฎาคม ค.ศ. 2009 บนเว็บไซต์ของ สนามกีฬาคาร์ดิฟฟ์ ซึ่งเป็นสนามเหย้าของ คาร์ดิฟฟ์ ซิตี สนามแห่งนี้มีความจุโดยรวม 33,000 ที่นั่ง หลังจากการทำงานขยายตัวออกไป
การแจกแจงแบบแบร์นุลลี
การแจกแจงแบบแบร์นุลลี เป็นการแจกแจงของตัวแปรเชิงสุ่มที่มีผลลัพธ์ที่เป็นไปได้ 2 ทาง คือ ความสำเร็จและความไม่สำเร็จ มีกับไม่มี เป็นสมาชิกกับไม่เป็นสมาชิก ชายกับหญิง เป็นต้น ซึ่งตัวแปรเชิงสุ่ม formula_1 แทนผลลัพธ์จากการทดลอง 2 ทางนี้ โดยกำหนดให้ formula_2 แสดงว่าผลการทดลองมีความสำเร็จ และ formula_3 แสดงว่าผลการทดลองมีความไม่สำเร็จ และ formula_4 คือ ความน่าจะเป็นที่จะประสบความสำเร็จหรือความเป็นไปได้ที่จะได้สิ่งที่สนใจ โดยมีฟังก์ชันการแจกแจงความน่าจะเป็นดังนี้
เมื่อ formula_4 คือความน่าจะเป็นที่จะเกิดความสำเร็จ
และ formula_7 คือความน่าจะเป็นที่จะเกิดความไม่สำเร็จ
โดยการทดลองแบบแบร์นุลลีจะทำการทดลองเพียง 1 ครั้งเท่านั้น และมีค่าคาดหวังและค่าความแปรปรวนดังนี้
การแจกแจงแบบทวินาม
ตัวแปรเชิงสุ่ม X แทนจำนวนครั้งของความสำเร็จจากการทดลองแบบแบร์นูลีซ้ำ ๆ กัน n ครั้ง ภายใต้สภาวะเดียวกันและการทดลองแต่ละครั้งเป็นอิสระต่อกัน การทดลองแต่ละครั้งต้องแบ่งผลลัพธ์ออกได้ 2 ทาง คือความสำเร็จและความไม่สำเร็จ โดย p คือความน่าจะเป็นที่เกิดความสำเร็จ X จะมีการแจกแจงแบบทวินาม ซึ่งฟังก์ชันการแจกแจงความน่าจะเป็น ดังนี้
และมีค่าคาดหวังและค่าความแปรปรวนดังนี้
ฟังก์ชันความน่าจะเป็นสะสมคือ
การแจกแจงแบบทวินามนิเสธ
ถ้าตัวแปรเชิงสุ่ม formula_1 แทนจำนวนครั้งที่ต้องการทำการทดลองแบบแบร์นูลีซ้ำ ๆ กัน โดยแต่ละครั้งเป็นอิสระกันจนกว่าจะได้จำนวนครั้งของความสำเร็จ โดยมีหลักการพิจารณาคือ
ซึ่งมีฟังก์ชันการแจกแจงความน่าจะเป็นดังนี้
และมีค่าคาดหมายและค่าความแปรปรวนดังนี้
การแจกแจงแบบเรขาคณิต เป็นการแจกแจงความน่าจะเป็นรูปแบบหนึ่ง ถ้าให้ formula_1 เป็นตัวแปรสุ่มแทนจำนวนครั้งที่ต้องการทำการทดลองแบบแบร์นูลีซ้ำ ๆ กัน โดยที่แต่ละครั้งเป็นอิสระกัน "จนกว่าจะได้ความสำเร็จเป็นครั้งแรก" โดย formula_2 คือความน่าจะเป็นที่ได้รับความสำเร็จ formula_1 จะมีการแจกแจงแบบเรขาคณิต โดยมีฟังก์ชันการแจกแจงความน่าจะเป็นดังนี้
และมีค่าคาดหมายและความแปรปรวนดังนี้
การแจกแจงแบบเรขาคณิต เป็นการแจกแจงแบบพิเศษของการแจกแจงแบบทวินามนิเสธที่ formula_7
ศูนย์กีฬาโอลิมปิกหนานจิง
ศูนย์กีฬาโอลิมปิกหนานจิง  เป็นศูนย์กีฬาที่ตั้งอยู่ในเมืองหนานจิง มณฑลเจียงซู ประเทศจีน เริ่มก่อสร้างในปี ค.ศ. 2002 แล้วเสร็จในปี ค.ศ. 2005
ในปี ค.ศ. 2014 สนามกีฬาในศูนย์แห่งนี้เป็นสนามกีฬาหลักของกีฬาโอลิมปิกเยาวชนฤดูร้อน 2014 ที่ประเทศจีนเป็นเจ้าภาพ
ให้ตายสิพับผ่า
"ให้ตายสิพับผ่า" เป็นซิงเกิลเปิดตัวสตูดิโออัลบั้มแรก "" ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย สังกัดค่ายเลิฟอีสในเครือของบีอีซี-เทโร มิวสิค
มิวสิกวีดีโอเพลงนี้เผยแพร่ในวันที่ 21 เมษายน พ.ศ. 2557 มีเนื้อหาเกี่ยวกับ สื่อถึงความไม่พอดีของชีวิต คือเวลาเรารักใครสักคน คนนั้นก็ดันไม่สนใจเรา แต่ขณะเดียวกันคนที่สนใจเรา เราก็ดันไม่ชอบเขา และอีกมุมมองหนึ่งของชีวิตความย้อนแย้ง คือ เวลาจะทำอะไรก็แล้วแต่กลับไม่มี แต่พอไม่ทำอะไรแล้วกลับมี
เพลง ให้ตายสิพับผ่า ได้อันดับ 5 จากการจัดอันดับของเว็บไซต์ Intensive Watch หมวดเพลงไทยสากล ในสัปดาห์ที่ 31 ของปี พ.ศ. 2557 ในวันที่ 27 กรกฎาคม - 2 สิงหาคม และติดอันดับที่ 1 จากการจัดอันดับของ 95.5 FM Virgin Hitz หมวดเพลงไทยสากล โดยวัดจากการออกอากาศของคลื่นวิทยุในกรุงเทพมหานครและปริมณฑล
โอเอซิส 21
โอเอซิส 21  คือ ศูนย์การค้าสมัยใหม่ติดกับหอโทรทัศน์เมืองนาโงยะ ประเทศญี่ปุ่น เปิดทำการสู่สาธารณชนเมื่อ พ.ศ. 2545 ศูนย์การค้าประกอบด้วยร้านอาหาร ร้านค้า และอาคารผู้โดยสารรถประจำทาง และศูนย์ข้อมูลท่องเที่ยว
อาคารแห่งนี้ซึ่งสร้างอยู่ด้านศูนย์ศิลปะไอจิ และสวนสาธารณะฮิซายะ โอโดริ โดยสร้างลึกลงไปในชั้นใต้ดินเป็นส่วนใหญ่ อาคารมีลักษณะเด่นที่หลังคาซึ่งเป็นโครงสร้างกระจกรูปทรงรีขนาดใหญ่และลอยอยู่เหนือพื้นอาคาร ภายในหลังคายังถูกเติมเต็มด้วยน้ำเพื่อที่จะสร้างเทคนิคพิเศษในการมองเห็น และเพื่อลดอุณหภูมิให้เย็นลงบริเวณร้านค้า รวมถึงพื้นที่ว่างสาธารณะสำหรับการจัดงานสำคัญๆ ซึ่งรู้จักในชื่อ "มิลกี้ เวย์ สแควร์" ในฤดูร้อน
Arsenal F.C
แบ็กทูดีเซมเบอร์
แบ็กทูดีเซมเบอร์  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สาม "สปีกนาว" (2010) เพลงเขียนโดยสวิฟต์ ผลิตร่วมกับนาธาน แชปแมน เพลงถูกเผยแพร่ทางคลื่นวิทยุเพลงคันทรีในวันที่ 15 พฤศจิกายน ค.ศ. 2010 เป็นซิงเกิลที่สองจากอัลบั้ม"สปีกนาว" สวิฟต์กล่าวว่า "แบ็กทูดีเซมเบอร์" เป็นครั้งแรกที่เธอกล่าวขอโทษคนคนหนึ่งในเพลง นักวิจารณ์คาดว่าเพลงกล่าวถึงเทย์เลอร์ เลาต์เนอร์ คนรักเก่าของสวิฟต์ แม้ว่าสวิฟต์และเลาต์เนอร์ไม่ได้ตอบความเห็นใด ๆ เกี่ยวกับเรื่องนี้ "แบ็กทูดีเซมเบอร์" เป็นเพลงบัลลาดแนวคันทรีป็อปบรรเลงด้วยออเคสตรา เนื้อเพลงเป็นการอ้อนวอนให้ยกโทษหลังจากเลิกรากับคนรักเก่า
"แบ็กทูดีเซมเบอร์" ได้รับคำวิจารณ์ด้านบวกจากนักวิจารณ์ที่ถือว่าเป็นจุดสนใจของอัลบั้ม"สปีกนาว" นักวิจารณ์ยกย่องเนื้อเพลง ทำนอง และเสียงร้องของสวิฟต์ที่ดีขึ้น เพลงประสบความสำเร็จเชิงพาณิชย์ ขึ้นสูงสุดที่อันดับที่หกบนชาร์ตบิลบอร์ดฮอต 100 และอันดับที่เจ็ดในประเทศแคนาดา เพลงยังขึ้นอันดับที่สามบนชาร์ตบิลบอร์ดฮอตเพลงคันทรีด้วย ในต่างประเทศ เพลงประสบความสำเร็จปานกลาง ขึ้นอันดับที่ 24 ในประเทศนิวซีแลนด์ และอันดับที่ 26 ในประเทศออสเตรเลีย
มิวสิกวิดีโอกำกับโดยโยแอนน์ เลอมวน เล่าเรื่องราวหลังจากสวิฟต์เลิกรากับคนรัก มิวสิกวิดีโอได้รับคำวิจารณ์ตั้งแต่คละกันไปจนถึงด้านบวก นักวิจารณ์เพลงยกย่องการถ่ายทอดอารมณ์ผ่านภาพในสีมืดมน ขณะที่นักวิจารณ์อีกกลุ่มวิพากษ์เรื่องการบรรยายเรื่องที่ไม่เพียงพอ สวิฟต์แสดงเพลง "แบ็กทูดีเซมเบอร์" ในการแสดงสดหลายครั้ง ที่โดดเด่นคือในงานประกาศรางวัลชมรมดนตรีคันทรีประจำปี ครั้งที่ 44 และอเมริกันมิวสิกอะวอร์ด ครั้งที่ 38
จากคำกล่าวของสวิฟต์ "แบ็กทูดีเซมเบอร์" เป็นการขอโทษคนรักเก่าในรูปของเพลง เป็นสิ่งที่เธอไม่เคยทำมาก่อน เธอกล่าวต่อว่า "ฉันไม่เคยรู้สึกว่าต้องขอโทษใครเป็นเพลงมาก่อน แต่เมื่อสองปีที่แล้ว ฉันผ่านเรื่องต่าง ๆ มากมาย [รวมถึง] บทเรียนต่าง ๆ มากมาย และบางครั้งกว่าคุณจะได้เรียนรู้อะไรบางอย่างมันก็สายไปแล้ว และเมื่อถึงจุดนั้น คุณต้องขอโทษ เพราะว่าคุณไม่ระวัง" นักวิจารณ์คาดว่าคนรักเก่าที่เธอขอโทษคือนักแสดงนำจากเรื่อง"เดอะทไวไลต์ซากา" เทย์เลอร์ ลอตเนอร์ จากเนื้อเพลงที่ว่า "ผิวสีแทนของคุณ รอยยิ้มหวาน ๆ ของคุณ" (your tan skin, your sweet smile) อย่างไรก็ตาม ทั้งสวิฟต์และลอตเนอร์ไม่ได้ออกมายืนยันหรือปฏิเสธข่าวลือนี้ "แบ็กทูดีเซมเบอร์" เดิมทีออกจำหน่ายเป็นซิงเกิลวิทยุซิงเกิลแรกจากอัลบั้ม"สปีกนาว" เมื่อวันที่ 12 ตุลาคม ค.ศ. 2010 เป็นส่วนหนึ่งของโครงการเฉพาะโดยร้านไอทูนส์ นำไปสู่การวางจำหน่ายอัลบั้ม ในวันที่ 15 พฤศจิกายน ค.ศ. 2010 เพลงได้เป็นซิงเกิลที่สองจากอัลบั้ม"สปีกนาว"
แบ็คทูดีเซมเบอร์
YG Entertainment (วายจีเอ็นเตอร์เทนเมนต์)
เจ้าสาวของอานนท์
เจ้าสาวของอานนท์ เป็น นวนิยาย ของ ว.ณ ประมวญมารค (นามปากกาของ พระเจ้าวรวงศ์เธอ พระองค์เจ้าวิภาวดีรังสิต โดยนวนิยายเรื่องนี้เป็นหนึ่งในนวนิยายไตรภาคซึ่งอีก 2 เรื่องคือ ปริศนา และ รัตนาวดี เป็นเรื่องราวความรักของ อานนท์ วิทยาธร วิศวกรหนุ่มเจ้าเสน่ห์กับ สุชาดา สุทธากุล ลูกสาวของ นายตะวัน เจ้าของโรงงานทำกะทิสุดท้ายแล้วสุชาดา จะหยุดความเจ้าชู้ของอานนท์ได้หรือไม่
"เจ้าสาวของอานนท์" ถือเป็นหนังสือเล่มที่สองของนวนิยายเรื่อง "ปริศนา" โดยมีหนังสือเรื่องปริศนาเป็นเล่มแรก และมี "รัตนาวดี"เป็นหนังสือเล่มสุดท้ายของนวนิยายชุดนี้